जागरणकवि धरणीधर कोइरालाको १२६ औं जन्मजयन्तीका अवसरमा आयोजित सम्पदा कलायात्रा कुशेश्वर दुम्जाबाट सुरु भएको थियो । माघ २४ गते सुरु भएको कलायात्राका क्रममा पाँच जना कलाकारहरुले सिन्धुली जिल्ला सुनकोशी गाउँपालिकाका धार्मिक, साँस्कृतिक, पुरातात्विक महत्वका पाटी, पौवा, मठ, मन्दिर, मानेका साथै पुराना बजार, वस्ती र प्राकृतिक सम्पदालाई क्यानभासमा उतार्नुभएको थियो । चित्रमा पुनःनिर्माणको वर्तमान अवस्थालाई समेत देख्न सकिन्छ ।
